**O lume de povesti**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O lume de povesti

O rază de lumină, va încolți în mine

și-n sufletu-mi ferestre se vor deschide-n zbor,

atras de cer albastru, de zările senine

voi regăsi speranța ascunsă după nor.

Si chipul de statuie ce l-am purtat o viață

în palida privire, cu ochii-ntunecați

se va topi sub soare, c-o lacrimă pe față,

si nu-l voi recunoaște ca frate printre frați.

Că muma mea e zarea, ce arde ca o torță

si neamurile mele sunt stelele făclii,

că sângele în vene îmi arde ca o forță

Și-n mintea mea așteaptă ostirile de mii-

De mii de cavaleri pe inorogi călare

să mergem la galop spre-o lume de povesti,

o lume construită pe razele de soare

în care fără plată mereu întineresti.

M Horlaci. 19/03/16